नॉर्थ-ईस्ट और बंगाल के हिमालयी इलाकों में भारी बारिश जारी रहेगी, यूपी-बिहार में बाढ़ के हालात
पूर्वात्तर राज्यों और पश्चिम बंगाल के हिमालयी क्षेत्र व सिक्किम में अगले 5 दिनों के दौरान भारी से बहुत भारी बारिश का मौजूदा दौर जारी रहने की संभावना है। यह बात आईएमडी ने कही।
नई दिल्ली: पूर्वात्तर राज्यों और पश्चिम बंगाल के हिमालयी क्षेत्र व सिक्किम में अगले 5 दिनों के दौरान भारी से बहुत भारी बारिश का मौजूदा दौर जारी रहने की संभावना है। यह बात आईएमडी ने कही। भारत मौसम विज्ञान विभाग ने एक बयान में कहा कि 13 अगस्त तक असम और मेघालय में भी भारी बारिश की संभावना है। अगले 4-5 दिनों के दौरान पूर्वी उत्तर प्रदेश, बिहार, झारखंड और गंगीय पश्चिम बंगाल में भारी बारिश के साथ बाढ़ की स्थिति जारी रहने की संभावना है।11 और 12 अगस्त को बिहार में छिटपुट बहुत भारी बारिश की संभावना है। 13 और 14 अगस्त को उत्तराखंड में और 12 और 14 अगस्त के दौरान हिमाचल प्रदेश में छिटपुट के साथ व्यापक वर्षा होने की संभावना है। आईएमडी ने कहा कि उत्तर-पश्चिम भारत के शेष मैदानों - पंजाब, हरियाणा, राजस्थान, मध्य भारत और प्रायद्वीपीय भारत के अधिकांश हिस्सों, जिसमें महाराष्ट्र और गुजरात शामिल हैं, में कम बारिश होने की संभावना है।विज्ञप्ति में कहा गया है कि अगले 5 दिनों के दौरान तमिलनाडु और केरल में व्यापक रूप से व्यापक वर्षा होने की संभावना है, अगले 5 दिनों के दौरान तमिलनाडु में और अगले 2 दिनों के दौरान केरल में भारी बारिश हो सकती है।भारतभर के प्रमुख स्थानों पर भारी बारिश दर्ज की गई (सोमवार की सुबह 8.30 बजे से मंगलवार को सुबह 8.30 बजे तक) दर्ज की गई : मौसिनराम-25 मिमी; चेरापूंजी- 22 मिमी; नैनीताल- 18 मिमी; भिंड- 17 मिमी; खीरी- 16 मिमी; दमोह, पन्ना- 15 मिमी प्रत्येक; तिरुवल्लुर- 14 मिमी; हमीरपुर, त्रिची- 12 मिमी प्रत्येक; बांदा, आगरा, श्योपुर- 11 मिमी; धौलपुर, कटनी, विलियमनगर, पाशीघाट- 10 मिमी प्रत्येक; वनियायंबडी, गढ़वाल पौड़ी, गोंडा, महोबा, भोजपुर, बक्सर, सीतामढ़ी, दंतेवाड़ा- 9 मिमी प्रत्येक; रीवा, दौसा, बस्ती, राय बरेली, एटा, खलीहरियात, शाहाबाद- 8 मिमी प्रत्येक और शहडोल, नरसिंहपुर, चेंगलपट्टू, कांचीपुरम, कांगड़ा, भरतपुर, उधम सिंह नगर, गाजीपुर, बिलासपुर, वैकोम, मुरादाबाद, त्रिशूर- 7 मिमी प्रत्येक।